# At søge vækkelse

## Dag 10 — at søge vækkelse SAMMEN

”’Ikke ved magt og ikke ved styrke, men ved min Ånd,’ siger Hærskarers Herre” (Zak 4,6).

### Hvad kommer som det næste? Tre trin til en åndelig genstart

Kunne du tænke dig at opleve åndelig fornyelse sammen med din menighedsfamilie? Her er et forslag til en plan, der har ført til åndelig opvågnen og håb for menigheder i Tyskland, Schweiz, England, Tadsjikistan og USA. Vækkelse kan ske hvor som helst, selv i sekulære lande, når folk bliver ved med at overgive sig til Jesus og bede om Helligåndens velsignelse.

Bed om, hvordan din menighed eller familie eller bønnegruppe kan opleve en åndelig "genstart" i år. Lav en plan, søg input fra andre, og angiv en dato, I vil begynde. I vil ønske at tilpasse jeres idéer afhængigt af jeres kultur, jeres samfund, og behovene i jeres gruppe.

Vi ønsker at dele eksemplet fra blot én menighed i Decatur, Alabama, USA:

### 1. Genstart

**Brug flere uger eller måneder til at bede intenst om Helligånden, samtidig med at I studerer Skriften og muligvis en kort andagtsbog.**

Som forberedelse til en evangelistisk serie begyndte medlemmer af Decatur kirken at bede sammen i kirken i 30 minutter hver sabbatsmorgen. De delte punkter i kirkens nyhedsbrev for at fremme bøn, vækkelse og Helligåndens arbejde. De holdt også et videoseminar om Helligånden to sabbatsaftener. Efter seminaret uddelte de en kort bog om åndelig vækkelse og bad medlemmerne om at læse den i løbet af de næste seks uger. (De valgte bogen *Steps to Personal Revival*. Andre muligheder omfatter *Vejen til Kristus* eller en bibelstudievejledning om vækkelse.) Senere, under Ti Dage med Bøn, bad de om vækkelse og Helligånden og fejrede en sabbat med bøn og lovprisning.

### 2. Relations pleje

**Begynd med at bede for fem u-omvendte personer, kontakt dem og opbyg et venskab på en måde, der er oprigtig og taktfuld. I løbet af denne tid kan I studere endnu en bog om bøn eller vækkelse. Overvej at studere parvis for at få støtte og dybere forståelse.**

I løbet af denne anden fase begyndte medlemmer af Decatur kirken at studere *bogen 40 Days: Prayers and Devotions to Prepare for the Second Coming (40 Dage: Bønner og andagter i forberedelse til Jesu andet komme*) i grupper på to. Som et resultat voksede deres glæde ved at fortælle andre om Jesus. Som foreslået i bogen begyndte medlemmerne også at bede for fem u-omvendte personer i deres liv. Derefter fik de kontakt med disse bekendte eller tidligere menighedsmedlemmer og opretholdt kontakten over tid. Dette resulterede i dåb og velsignelser for både de nye medlemmer og dem, der havde bedt for dem.

Tænk over det: Hvis 10 menighedsmedlemmer hver beder for og opretholde kontakt med fem personer, ville det blive til 50 personer, og det ville vokse derfra. I slutningen af de 40 dage kan I invitere de mennesker, I bad for, til en særlig gæste-sabbat. Dernæst kan man opfordre hver person til at deltage i en lille gruppe (Bibelstudie, sund madlavning, motion, sociale aktiviteter, eller hvad der er passende med hensyn til denne personens interesser). I kan også invitere dem til kommende evangelistiske møder. Husk selv at deltage i møderne med dine venner og hjælpe dem med at føle sig velkomne.

### 3. At dele med hinanden

**Hvert medlem kan invitere de personer, de har bedt for, om at deltage i evangelistiske møder, bibelstudier i små grupper, eller personligt bibelstudium. (Hvis nogle af dine bønnekontakter ikke er klar til bibelstudier, så inviter dem til en lille gruppe med fokus på deres interesseområde, såsom motion, sund madlavning, hobbyer eller sociale aktiviteter).**

Da Decatur kirken holdt en evangelistisk serie, oplevede medlemmerne vækkelse og et dybere forhold til Jesus. Helligånden arbejdede på de inviterede gæsters hjerte, og 10 mennesker gav deres liv til Jesus gennem dåb (med endnu fem, som blev føjet til senere). Resultaterne er et vidnesbyrd om bønnens kraft! (Decatur historien er tilpasset fra en rapport fra Elida Meneses i *Southern Tidings.*)

### Hvad kan din menighed gøre?

Bed sammen og lav en plan for din menighed i dag. ”Hele himlen er i aktivitet, og Guds engle venter på at samarbejde med alle, der vil udtænke planer, hvorved sjæle, for hvem Kristus døde, kan høre frelsens glade budskab. Engle, der bereder dem, der skal arve frelse, siger til enhver sand kristen: "Der er arbejde for dig at gøre." 'Gå hen og træd frem... og forkynd for folket alle dette livs ord! ’ (ApG 5,20)” (*Testimonies for the Church,* bind 6, s. 433-434).

Gud sender jer ud til verden med dette løfte: "Det som I planlægger, vil hverken lykkes ved en hærs magt eller ved menneskelig styrke, men snarere vil min Ånd udrette det! Jeg, Den Almægtige Herre, lover dette« (Zakarias 4:6, oversat fra den *tyske Hoffnung für Alle* versionen)*.*

### Bede Guds ord

**Helligånden vil udrette det.**

"Det, som I planlægger, vil hverken lykkes ved en hærs magt eller ved menneskelig styrke, men snarere vil min Ånd udrette det! Jeg, Den Almægtige Herre, lover dette« (Zakarias 4:6, oversat fra den *tyske Hoffnung für Alle* versionen)

*Kære Fader, du fortæller os, at succes ikke kommer ved menneskelige anstrengelser. Tilgiv os for vores mangel på Helligåndens kraft. Væk os op, så vi ikke er lunkne som Laodikea. Opvæk os til bedste for vores egen frelse og vores naboers. Og tak for den evige glæde, du har lovet.*

### Flere bønneforslag

**Tak og lovprisning:** Giv tak for specifikke velsignelser og pris Gud for hans godhed.

**Bekendelse:** Tag et par minutter til privat bekendelse og tak Gud for hans tilgivelse.

**Vejledning:** Bed Gud om at give visdom til aktuelle udfordringer og beslutninger.

**Vores menighed:** Bed Gud om at velsigne indsatsen fra vores lokale, regionale og internationale kirke.

**Lokale anmodninger:** Bed for medlemmers, familiemedlemmers og naboers aktuelle behov.

**Lyt og svar:** Tag dig tid til at lytte til Guds stemme og svar med lovprisning eller sang.

### Forslag til sang

*Salmebogen:* I Herrens vingårds-svende (438); Har hånd du lagt på Herrens plov (440); Arbejd før natten kommer (450); Hold din lampe altid rede (452);

*Vi har et håb:* Det stunder mod natte (17); Fortæl det gamle budskab (33).